open-index/open-wikipedia-markdown huggingface dataset:
รายชื่อศิลปินแนวสกา

หน้านี้เป็นหน้ารวบรวมรายชื่อศิลปินแนวสกา

__FORCETOC__

## ศิลปินแนว[[สกา]]แบบต้นฉบับ   (เริ่มต้นที่ปลายคริสต์ทศวรรษที่ 1950s)

*Laurel Aitken
*Prince Buster
*Desmond Dekker
*Clement "Coxsone" Dodd
*Derrick Morgan
*Don Drummond
*The Ethiopians
*Justin Hinds
*Byron Lee & the Dragonaires

*The Melodians
*Jackie Opel
*Millie Small
*Derrick Morgan
*Eric "Monty" Morris
*The Paragons
*Lee "Scratch" Perry
*Lord Tanamo
*The Pioneers

*Duke Reid
*Ernest Ranglin
*Rico Rodriguez
*The Skatalites
*Symarip
*Tommy McCook
*Toots & the Maytals
*The Wailers

## วง [[ทูโทนสการีไววอล]] (เริ่มต้นที่ปลายคริสต์ทศวรรษที่ 1970s)

*Bad Manners
*The Beat (also known as The English Beat)
*The Bodysnatchers
*Madness
*The Selecter
*The Specials 
*Neville Staple

## เธิร์ดเวฟสกา หรือ [[สกาพังก์]] (เริ่มต้นที่กลางคริสต์ทศวรรษที่ 1980s)

*7 Seconds of Love
*Against All Authority
*The Allstonians
*Animal Chin
*The Aquabats
*Area-7
*B. Lee Band
*Bandits of the Acoustic Revolution
*Blue Meanies
*Big D and the Kids Table
*Bim Skala Bim
*Bomb the Music Industry!
*Buck-O-Nine
*The Busters
*Capdown
*Catch 22
*Choking Victim
*Chris Murray
*Citizen Fish
*Common Rider
*Dance Hall Crashers
*Deal's Gone Bad
*Desorden Publico
*The Donkey Show
*Edna's Goldfish
*The Expendables
*Farse
*Fishbone
*Five Iron Frenzy
*The Forces Of Evil
*General Rudie
*Go Jimmy Go
*Goldfinger
*Hepcat

*High School Football Heroes
*The Hippos
*Hub City Stompers
*Husbands AKA
*The Insyderz
*Jeffries Fan Club
*The Johnstones
*Johnny Socko
*King Apparatus
*King Prawn
*The Know How
*Kemuri
*La Resistencia
*Lightyear
*Leftöver Crack
*Less Than Jake
*Let's Go Bowling
*Link 80
*Los Kung-Fu Monkeys
*Los Hooligans
*Los Pericos
*Mad Caddies
*Mealticket
*Mephiskapheles
*The Mighty Mighty Bosstones
*Mike Park
*Mr. Review
*Mu330
*Mustard Plug
*Monkey
*Nuckle Brothers
*No Doubt
*No Torso
*The O.C. Supertones
*Operation Ivy
*ORESKABAND
*Pannonia Allstars Ska Orchestra (*Paso*)
*Panteón Rococó
*Pepper

*The Pietasters
*Pilfers
*The Planet Smashers
*The Porkers
*Potshot
*Rancid
*Random Hand
*Reel Big Fish
*Rude Bones
*Ruder Than You
*The Rudiments
*The Rudimentals
*Rx Bandits
*Save Ferris
*Ska-P
*Skankin' Pickle
*The Slackers
*Slapstick
*Slow Gherkin
*Spunge
*Sounds Like Chicken
*Streetlight Manifesto
*Sublime
*Suburban Legends
*The Suicide Machines
*Superhiks
*The Supervillains
*Tip The Van
*The Toasters
*Tim Armstrong
*Tokyo Ska Paradise Orchestra
*The Uptones
*Voodoo Glow Skulls
*Westbound Train
*Yoko Utsumi
*Yum!Yum!Orange

หมวดหมู่:รายชื่อนักดนตรี
สตรีใส่เสื้อสีน้ำเงินยืนอ่านจดหมาย

**สตรีใส่เสื้อสีน้ำเงินยืนอ่านจดหมาย** () เป็นภาพเขียนสีน้ำมันที่เขียนโดยโยฮันส์ เวร์เมร์จิตรกรคนสำคัญชาวเนเธอร์แลนด์ของสมัยบาโรก ที่ปัจจุบันตั้งแสดงอยู่ที่พิพิธภัณฑ์แห่งชาติแห่งอัมสเตอร์ดัมในเมืองอัมสเตอร์ดัมในประเทศเนเธอร์แลนด์  

ภาพ “สตรีใส่เสื้อสีน้ำเงินยืนอ่านจดหมาย” ที่เขียนระหว่างปี ค.ศ. 1663 ถึงปี ค.ศ. 1664 เป็นภาพสตรีคนเดียวที่ยืนหมกมุ่นกับการอ่านจดหมายอยู่ริมหน้าต่าง การจัดวางองค์ประกอบของภาพนี้มีลักษณะที่ง่าย โดยไม่มีหน้าต่างให้เห็นทางซ้ายของภาพเหมือนภาพอื่น แม้แต่โต๊ะและเก้าอี้ที่ตั้งอยู่รอบตัวแบบหลักก็หมดความสำคัญลงไป สิ่งที่ขวางความกลมกลืนของภาพเพียงอย่างเดียวคือแผนที่ขนาดใหญ่บนผนัง การเขียนของเวร์เมร์เพิ่มความละเอียดและฝีมือมากขึ้นในภาพนี้ โดยใช้สีน้ำเงินของเสื้อของสตรีเป็นสีหลัก

ภาพที่จัดอย่างง่ายโดยมีแสงอาบจากด้านซ้ายของภาพโดยมีผนังเรียบเป็นฉากหลัง กับแผนที่สีออกน้ำตาลเท่านั้นที่สร้างดุลยภาพกับแสงที่สาดมาจากหน้าต่าง ความง่ายของภาพที่สร้างความดึงดูดจากผู้ชมเป็นความสามารถในการสร้างงานชั้นเอกของเวร์เมร์

## อ้างอิง
 
* Web Gallery of Art: Woman in Blue Reading a Letter

## ดูเพิ่ม
* โยฮันส์ เวร์เมร์
* รายชื่อภาพเขียนโดยโยฮันส์ เวร์เมร์
* ภาพชีวิตประจำวัน
* จิตรกรรมยุคทองของเนเธอร์แลนด์

หมวดหมู่:โยฮันเนิส เฟอร์เมร์
หมวดหมู่:จิตรกรรมในคริสต์ทศวรรษ 1660
หมวดหมู่:จิตรกรรมยุคทองของเนเธอร์แลนด์
หมวดหมู่:จิตรกรรมสีน้ำมัน
หมวดหมู่:ภาพชีวิตประจำวัน
หมวดหมู่:งานสะสมของไรกส์มือเซยึม อัมสเตอร์ดัม
สตรีกับเหยือกน้ำ (เฟอร์เมร์)

**สตรีกับเหยือกน้ำ** () เป็นภาพเขียนสีน้ำมันที่เขียนโดยโยฮันส์ เวร์เมร์จิตรกรคนสำคัญชาวเนเธอร์แลนด์ของยุคทองของเนเธอร์แลนด์ ที่ปัจจุบันตั้งแสดงอยู่ที่พิพิธภัณฑ์ศิลปะเมโทรโพลิทันในนครนิวยอร์กในประเทศเนเธอร์แลนด์  

ภาพ “สตรีกับเหยือกน้ำ” ที่เขียนระหว่างปี ค.ศ. 1660 ถึงปี ค.ศ. 1662 เป็นภาพเป็นภาพที่อยู่ในกลุ่มที่เขียนในตอนต้นของคริสต์ศตวรรษ 1660 ที่จิตรกรหันเหจากการเน้นการวาดตามหลักทัศนมิติ และ เรขาคณิต เวร์เมร์เองก็ดูเหมือนจะหันไปวางองค์ประกอบที่ง่ายขึ้นที่จะมีตัวแบบเพียงตัวเดียวในภาพ และเน้นการใช้แสง

## อ้างอิง
 

## ดูเพิ่ม
* โยฮันส์ เวร์เมร์
* รายชื่อภาพเขียนโดยโยฮันส์ เวร์เมร์
* ภาพชีวิตประจำวัน
* จิตรกรรมยุคทองของเนเธอร์แลนด์

## แหล่งข้อมูลอื่น
* Essential Vermeer: Young Woman with a Water Pitcher
* smARThistory: ''Young Woman with a Water Pitcher'' 
* "Vermeer's ''Young Woman with a Water Jug'' and What Men and Women Are Hoping for in Marriage by Julie and Robert Jensen
* Essay on this painting from the book ''Beauty and Terror'' by Brian A. Oard

หมวดหมู่:โยฮันเนิส เฟอร์เมร์
หมวดหมู่:จิตรกรรมในคริสต์ทศวรรษ 1660
หมวดหมู่:จิตรกรรมยุคทองของเนเธอร์แลนด์
หมวดหมู่:จิตรกรรมสีน้ำมัน
หมวดหมู่:ภาพชีวิตประจำวัน
หมวดหมู่:งานสะสมของพิพิธภัณฑ์ศิลปะเมโทรโพลิทัน
สุเมธ โพธิ์มณี

พลอากาศเอก **สุเมธ โพธิ์มณี** อดีตรองหัวหน้า พรรคเพื่อธรรม  อดีตรองหัวหน้าพรรคเพื่อไทย อดีตผู้ทรงคุณวุฒิพิเศษ สำนักงานปลัดกระทรวงกลาโหม  อดีตนายทหารราชองครักษ์พิเศษและเป็นนักเรียนเตรียมทหารรุ่นที่ 10 รุ่นเดียวกันกับ พ.ต.ท.ทักษิณ ชินวัตร

## ประวัติ
สุเมธ โพธิ์มณี เกิดเมื่อวันที่ 6 เมษายน พ.ศ. 2492 จบการศึกษาระดับมัธยมศึกษาจากโรงเรียนอำนวยศิลป์, โรงเรียนเตรียมทหารรุ่นที่ 10 (ตท.10) และโรงเรียนนายเรืออากาศเมื่อปี พ.ศ. 2516

## การทำงาน
### รับราชการทหาร
พล.อ.อ.สุเมธ ได้รับแต่งตั้งให้เป็นผู้บัญชาการหน่วยบัญชาการอากาศโยธิน (อ.ย.) เมื่อวันที่ 1 ตุลาคม พ.ศ. 2548 ในยศ พลอากาศโท (พล.อ.ท.)  ในขณะที่เพื่อนร่วมรุ่น พลอากาศตรี สมชัย พละพงศ์ (ตท.10) ได้รับแต่งตั้ง เป็น รองผู้บัญชาการหน่วยบัญชาการอากาศโยธิน และในเหตุการณ์การรัฐประหารเมื่อคืนวันที่ 19 กันยายน พ.ศ. 2549 นั้น หน่วยบัญชาการอากาศโยธิน ซึ่งถือได้ว่าเป็นหน่วยกำลังพล  ภายใต้การบังคับบัญชาการของ พล.อ.อ.สุเมธ ได้ถูกคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข (ค.ป.ค.) เข้าควบคุม  โดยใช้ทหารจากกรมทหารราบที่ 31 รักษาพระองค์ (ร.31 รอ.) จากจังหวัดลพบุรี  ด้วยไม่วางใจในตัวของ พล.อ.อ.สุเมธ ซึ่งมีความสนิทสนมกับ พ.ต.ท.ทักษิณ ชินวัตร นายกรัฐมนตรีในเวลานั้น ในฐานะที่เป็นนักเรียนเตรียมทหารรุ่นที่ 10 ด้วยกัน และ พ.ต.ท.ทักษิณ ก็ได้สนับสนุนให้ พล.อ.อ.สุเมธ ดำรงตำแหน่งผู้คุมกำลังพลและมีทีท่าว่าจะสนับสนุนให้ดำรงตำแหน่งผู้บัญชาการทหารอากาศต่อไปในอนาคตด้วย โดยถูกทำการควบคุมตัวนานถึง 11 วัน ที่ตึกแปดแฉกของกองบัญชาการกองทัพอากาศ

หลังการรัฐประหารแล้ว ในวันที่ 30 กันยายน พ.ศ. 2549 พล.อ.อ.สุเมธ ก็ได้พ้นจากตำแหน่งผู้บัญชาการหน่วยบัญชาการอากาศโยธิน ไปเป็นเจ้ากรมยุทธศึกษาทหารอากาศ จากนั้นได้ถูกย้ายเข้าไปประจำที่กระทรวงกลาโหม ในตำแหน่งหัวหน้านายทหารฝ่ายเสนาธิการประจำรัฐมนตรีว่าการกระทรวงกลาโหม ก่อนจะถูกปรับออกจากตำแหน่งในวันที่ 27 เมษายน พ.ศ. 2552 เป็น ผู้ทรงคุณวุฒิพิเศษสำนักงานปลัดกระทรวงกลาโหม  ก่อนที่จะเกษียณอายุราชการไปในวันที่ 30 กันยายน พ.ศ. 2552

### งานการเมือง
ภายหลังจากเกษียณแล้ว ในกลางเดือนตุลาคม พ.ศ. 2552 นั้น พล.อ.อ.สุเมธ พร้อมด้วยเพื่อนนายทหารและตำรวจรุ่นเตรียมทหาร 10 อันเป็นรุ่นเดียวกับ พ.ต.ท.ทักษิณ ก็ได้แถลงข่าวเปิดตัวเข้าสังกัดพรรคเพื่อไทยกว่า 40 คน พร้อมตอบโต้กับทุกประเด็นที่กล่าวหามา  โดยมี พล.อ.อ.สุเมธ เป็นแกนนำ

พล.อ.อ.สุเมธ มีตำแหน่งเป็นรองหัวหน้าพรรคเพื่อไทย หลังการประชุมใหญ่วิสามัญประจำปีของพรรคครั้งที่ 1 ในปี พ.ศ. 2554 และลงสมัครรับเลือกตั้ง ส.ส.ในการเลือกตั้ง พ.ศ. 2554 แบบบัญชีรายชื่อ สังกัดพรรคเพื่อไทย ลำดับที่ 123 แต่ไม่ได้รับเลือกตั้ง

ต่อมาในปี พ.ศ. 2562 พลอากาศเอกสุเมธได้ลาออกจากสมาชิกพรรคเพื่อไทยและได้ย้ายมาสมัครเป็นสมาชิก พรรคเพื่อธรรม พร้อมกับได้เลือกให้ดำรงตำแหน่งรองหัวหน้าพรรคเพื่อธรรม

## อ้างอิง

หมวดหมู่:ทหารอากาศชาวไทย
หมวดหมู่:นักการเมืองไทย
หมวดหมู่:นักการเมืองพรรคเพื่อไทย
หมวดหมู่:พรรคเพื่อธรรม
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากโรงเรียนนายเรืออากาศนวมินทกษัตริยาธิราช
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
อิเล็กทริกไลต์ออร์เคสตรา

**อิเล็กทริกไลต์ออร์เคสตรา** () หรือ **อีแอลโอ** (ELO) เป็นกลุ่มดนตรีซิมโฟนิกร็อกสัญชาติอังกฤษ ก่อตั้งโดยรอย วูดและเจฟฟ์ ลินน์ เพื่อสร้างผลงานเพลงร็อกผสมผสานกับเครื่องดนตรีคลาสสิกคือเชลโล ไวโอลิน และเครื่องเป่า ก่อนที่รอย วูดจะขัดแย้งกับเจฟฟ์ ลินน์จากความคิดเห็นแนวดนตรีไม่ตรงกัน ทำให้รอย วูดออกไปตั้งคณะวิซซาร์ด (Wizzard) เล่นแนวคลาสสิกร็อกและทำให้เจฟฟ์ ลินน์ยึด "อีแอลโอ" โดยเบ็ดเสร็จตั้งแต่ชุด ELO 2 ในปี 1973 โดยเจฟฟ์ ลินน์ทั้งแต่งเพลง เล่นกีตาร์ เปียโน เรียบเรียงและร้องเอง รวมถึงการเป็นโปรดิวเซอร์ 

ELO ได้รับอิทธิพลมาจากผลงานของเดอะบีตเทิลส์ โดยเจฟฟ์ ลินน์ ตั้งใจจะให้อีแอลโอทำดนตรี "สานต่อจากแนวทางของเดอะบีตเทิลส์" จนได้รับความนิยมในประเทศอังกฤษด้วยเพลงเก่าของ Chuck Berry (Roll over Bethoven) (1972) ก่อนจะเริ่มได้รับความนิยมตามมาในสหรัฐอเมริกาจากเพลง "Show down" (On the Third Day) อีแอลโอประสบความสำเร็จสูงสุดช่วงกลางทศวรรษ 1970 จนถึงปี 1980  มีผลงานติดอันดับท็อป 40 ในสหรัฐอเมริกาและอังกฤษทั้งสิ้น 27 ซิงเกิล ทั้งยังถือสถิติเป็นศิลปินที่มีซิงเกิลติดอันดับฮอต 100 และ ทอป 40 มากที่สุด โดยไม่มีซิงเกิลใดเคยขึ้นถึงอันดับหนึ่งเลย 

ในยุคหลังปี 1980 ก่อนการสลายวง เจฟฟ์ ลินน์พยายามตัดเครื่องดนตรีซิมโฟนิก ซึ่งเป็นเครื่องสายออกจากงานของอีแอลโอและนำเครื่องดนตรีซินทีไซเซอร์มาแทนที่เพื่อทดลองงานรูปแบบป็อปร็อกและดิสโก จนเหลือสมาชิกในวงเพียง 4 คน โดยผลงานชุดสุดท้ายก่อนสลายวงในปี 1986 ได้แก่อัลบั้ม *Balance of Power* หลังจากนั้น 15 ปีต่อมา เจฟฟ์ ลินน์ กลับมาทำอัลบั้ม "Zoom" (2001) ซึ่งมีแนวเพลงกลับไปเหมือนยุคแรกของวง โดยมีสมาชิกดั้งเดิมคือ Richard Tandy มือคีย์บอร์ดและมีศิลปินรับเชิญเป็นอดีตสมาชิกเดอะบีตเทิลส์ ได้แก่ จอร์จ แฮร์ริสันและริงโก สตาร์ ในปี 2015 เจฟฟ์ ลินน์ได้ออกอัลบั้ม "Alone in the Universe" โดยใช้ชื่อวงว่า Jeff Lynne's ELO

ชื่อ "อิเล็กทริกไลต์ออร์เคสตรา" เป็นการเล่นคำระหว่าง *Electric Light* หรือหลอดนีออนเรืองแสง ที่ปรากฏบนภาพปกอัลบั้มและโลโก้ของวงในยุคแรก เลียนแบบหลอดไฟตกแต่งตู้เพลงยี่ห้อวูร์ลิทเซอร์ (Wurlitzer jukebox) รุ่นปี 1946 ผสมกับคำว่า *Light Orcherstra* หมายถึงวงออร์เคสตราขนาดเล็กที่ใช้ไวโอลินและเชลโลเป็นเครื่องดนตรี

## ผลงาน
;สตูดิโออัลบั้ม
* *The Electric Light Orchestra* (1971) – ในชื่อ The Electric Light Orchestra
* *ELO 2* (1973) – ในชื่อ The Electric Light Orchestra
* *On the Third Day* (1973)
* *Eldorado – A Symphony by the Electric Light Orchestra* (1974)
* *Face the Music* (1975)
* *A New World Record* (1976)
* *Out of the Blue* (1977)
* *Discovery* (1979)
* *Xanadu* (1980)
* *Time* (1981) – ในชื่อ ELO
* *Secret Messages* (1983)
* *Balance of Power* (1986)
* *Zoom* (2001)
* *Alone in the Universe* (2015) – ในชื่อ Jeff Lynne's ELO
* *From Out of Nowhere* (2019) – ในชื่อ Jeff Lynne's ELO

## อ้างอิง

หมวดหมู่:กลุ่มดนตรีร็อกสัญชาติอังกฤษ
หมวดหมู่:ศิลปินสังกัดโคลัมเบียเรเคิดส์
หมวดหมู่:ศิลปินสังกัดวอร์เนอร์บราเธอร์สเรเคิดส์
หมวดหมู่:ศิลปินสังกัดอีพิกเรเคิดส์
โอซามุ เทซูกะ

**โอซามุ เทซูกะ** () เกิดวันที่ 3 พฤศจิกายน ค.ศ. 1928 -  9 กุมภาพันธ์  ค.ศ. 1989  เป็นนักวาดการ์ตูนญี่ปุ่น ผู้เขียนเรื่องเจ้าหนูปรมาณู และ สิงห์น้อยเจ้าป่า

## ประวัติ

โอซามุ เทซูกะ เกิดเมื่อวันที่ 3 พฤศจิกายน ค.ศ. 1928 ที่โทโยนากะ จังหวัดโอซากะ โดยจบการศึกษาจากมหาวิทยาลัยแพทย์ในเมืองโอซากะเมื่อปี 1946 หลังจากจบการศึกษา โอซามุ ก็ตัดสินใจที่จะทำงานด้านแอนิเมชันและเขียนการ์ตูนซึ่งเป็นงานที่เขารักตั้งแต่ยังเด็ก และเป็นผู้ริเริ่มให้การ์ตูนญี่ปุ่นก้าวไปสู่ยุคใหม่ มีมุมมองที่หลากหลายทิศทาง ซึ่งแต่เดิมจะมีแค่มุมมองจากด้านหน้าซึ่งเทียบได้กับนิยายภาพ โดยมีการใส่ช่องคำพูด ช่องอธิบายความคิด แทนการบรรยายภาพ โดยงานตีพิมพ์ชิ้นแรกของเขาคือ Shin Takarajima ในปี ค.ศ. 1947 ซึ่งนำไปสู่ศักราชใหม่ของการ์ตูน และมีผลงานมากมายถึง 500 เรื่อง 

ผลงานของเขาโด่งดังถึง อเมริกา ยุโรป และ เอเชีย อีกทั้งยังขยายแนวแอนิเมชันที่เจาะกลุ่มคนดูผู้ใหญ่ ด้วยเนื้อหาที่หนักแน่น สมจริงสมจัง จินตนาการอันล้ำเลิศ จนกวาดรางวัลจากสถาบันต่างๆมากมายนับไม่ถ้วน ซึ่งโอซามุได้ก่อตั้งสตูดิโอของเขาเองในปี ค.ศ. 1961 โดยใช้ชื่อว่า มูชิ โปรดักชั่น และต่อมาก็เปลี่ยนชื่อใหม่เป็น เทซูกะ โปรดักชั่นในปี ค.ศ. 1968

วันที่ 9 กุมภาพันธ์ ค.ศ. 1989 โอซามุ ก็ได้จากโลกนี้ไป ด้วยวัย 60 ปี โดยผลงานและชื่อเสียงของเขา ยังคงฝากไว้ให้กับบุคคล รุ่นหลัง ๆ ต่อไป และมีการก่อสร้างพิพิธภัณฑ์ที่เก็บผลงานของเขาโดยเฉพาะ เพื่อเป็นเกียรติแก่ปรมาจารย์การ์ตูนญี่ปุ่นผู้นี้ 
 
## ผลงาน
* Ma-chan's DiaryNew 
* Treasure Island 1947 
* Lost WorldNext WorldJungle 
* Taitei (Jungle Emperor / Kimba the White Lion), 1950 
* เจ้าหนูปรมาณู 1952-1968 
*The Adventure of Rock,1952
* เจ้าหญิงอัศวิน(Princess Knight), 1953 
* Story of a Street Corner, 1962 
* Memory, 1964 
* Mermaid, 1964 
* Ambassador Magma, 1965 
* Drop, 1965 
* W3 (Amazing 3), 1965 
* Pictures at an Exhibition, 1966 
* Dororo, 1967 
* The Phoenix, 1967 
* The Genesis, 1968 
* One Thousand and One Nights, 1969 
* Cleopatra,1970 
* Ode to Kirihito, 1970 
* A History of Birdmen, 1971 
* A Hundred Tales, 1971 
* Ayako, 1972 
* แบล็กแจ็ก หมอปีศาจ , 1973 
* Buddha, 1973 
* MW, 1976 
* ฮิโนโทริ วิหคเพลิง , 1980 
* A Tree in the Sun, 1981 
* Tell Adolph, 1983 
* Jumping, 1984 
* Broken Down Film, 1985 
* Legend of the Forest, 1987 
* Ludwig B., 1987 
* Murasama, 1987 
* Push, 1987 
* Neo Faust, 1988 
* Self-portrait, 1988 
* Metropolis(2002 by Tezuka Osamu Production)

## แหล่งข้อมูลอื่น

*  (available in Japanese and English)


หมวดหมู่:นักวาดการ์ตูนญี่ปุ่น
หมวดหมู่:ศิลปินมังงะ
หมวดหมู่:บุคคลจากโทโยนากะ
หมวดหมู่:บุคคลในยุคโชวะ
เจฟฟ์ ลินน์

**เจฟฟ์ ลินน์** ()  นักร้อง นักดนตรี นักแต่งเพลง และโปรดิวเซอร์ชาวอังกฤษ หัวหน้าวงอีเล็กทริกไลท์ออเคสตรา (อีแอลโอ) ผลงานเพลงที่มีชื่อเสียงเช่นเพลง "Evil Woman", "Telephone Line", "Livin' Thing", "Mr. Blue Sky", "Don't Bring Me Down" และ "Sweet Talkin' Woman"  งานเพลงของเขาได้รับอิทธิพลจากผลงานของเดอะบีตเทิลส์ ในช่วงปี ค.ศ. 1968-69  
โดยเข้าไปใช้ชีวิตคลุกคลีกับสมาชิกวงเดอะ บีตเทิลส์ โดยสนิทสนมกับจอร์จ แฮร์ริสันเป็นพิเศษ  จอห์น เลนนอนชื่นชอบเพลง "Showdown" ของอีแอลโอมาก ถึงกับเคยกล่าวว่า "อีแอลโอเป็นทายาทของเดอะบีตเทิลส์" 

ภายหลังการเสียชีวิตของจอห์น เลนนอน เจฟฟ์ ลินน์ได้ร่วมงานกับสมาชิกสามคนที่เหลือของเดอะ บีตเทิลส์ และโยโกะ โอโนะ สร้างผลงานใหม่จากเสียงร้องเดโมของเลนนอนที่บันทึกเสียงไว้ ได้ออกมาเป็นเพลง "Free as a Bird" และ "Real Love" ที่ได้รับรางวัลแกรมมี  

เจฟฟ์ ลินน์ได้ร่วมกับจอร์จ แฮร์ริสัน บ็อบ ดิลลัน ทอม เพตตี และรอย ออร์บิสัน ตั้งวงดนตรีซูเปอร์กรุ๊ป ชื่อ "แทรเวลลิง วิลเบอร์รีส์" (Traveling Wilburys) ระหว่างปี 1988 ถึง 1990 โดยสมมุติว่าเป็นวงดนตรีของพี่น้องตระกูล Wilbury  โดยเจฟฟ์ ลินน์ใช้ชื่อสมมุติว่า Otis Wilbury และ Clayton Wilbury  แทรเวลลิง วิลเบอร์รีส์มีผลงานออกมาสองชุด

## อ้างอิง

หมวดหมู่:นักร้องอังกฤษ
หมวดหมู่:นักดนตรีร็อกชาวอังกฤษ
หมวดหมู่:นักกีตาร์ชาวอังกฤษ
หมวดหมู่:ศิลปินสังกัดรีพรีซเรเคิดส์
หมวดหมู่:ศิลปินสังกัดอีพิกเรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:นักดนตรีจากเบอร์มิงแฮม
หมวดหมู่:ชาวอังกฤษในสหรัฐ
เลแดร์นีเยเซอรงเลเพรอมีเย

"**เลแดร์นีเยเซอรงเลเพรอมีเย**" (; "กลุ่มสุดท้ายจะกลายเป็นที่หนึ่ง") เป็นซิงเกิลของเซลีน ดิออนจากอัลบั้ม *[[ไลฟ์อาปารี]]* ออกเผยแพร่เมื่อวันที่ 21 ตุลาคม พ.ศ. 2539 ในยุโรปและแคนาดา ซึ่งเป็นผลงานการร้องสดของเธอร่วมกับฌ็อง-ฌัก โกลด์แมน

"เลแดร์นีเยเซอรงเลเพรอมีเย" เป็นผลงานการประพันธ์ของฌ็อง-ฌัก โกลด์แมน เดิมเป็นเพลงหนึ่งในอัลบั้ม *[[เดอ]]* ซึ่งฌ็อง-ฌักขับร้องเป็นเสียงพื้นหลังเท่านั้น 

มิวสิกวิดีโอได้นำมาจากการแสดงสดเพลงดังกล่าว ณ โรงละคร Zenith ปารีส ซึ่งสามารถดูได้จาก *[[ไลฟ์อาปารี (ดีวีดี)|ไลฟ์อาปารี]]* ดีวีดี 

"เลแดร์นีเยเซอรงเลเพรอมีเย" ขึ้นอันดับสูงสุดที่ 3 ในควิเบกแอร์เพลย์ชาร์ต เข้าสู่ชาร์ตเมื่อวันที่ 16 พฤศจิกายน พ.ศ. 2539 และอยู่บนชาร์ตนานกว่า 35 สัปดาห์ นอกจากนี้ยังขึ้นชาร์ตอันดับที่ 47 ของเบลเยียมวอลโลเนียแอร์เพลย์ชาร์ตอีกด้วย

## รูปแบบและรายชื่อเพลง
**ซีดีซิงเกิลเพื่อการประชาสัมพันธ์ในแคนาดาและยุโรป**
#"Les derniers seront les premiers" (สด) – 3:53

## ชาร์ต

## อ้างอิง

หมวดหมู่:เพลงของเซลีน ดิออน
หมวดหมู่:ซิงเกิลในปี พ.ศ. 2539
หมวดหมู่:เพลงภาษาฝรั่งเศส
หมวดหมู่:เพลงร้องคู่
หมวดหมู่:ผลงานการประพันธ์ของฌ็อง-ฌัก โกลด์แมน
อภัยมณี ซาก้า: รุ่งอรุณแห่งโจรสลัด

**อภัยมณี ซาก้า: รุ่งอรุณแห่งโจรสลัด** เป็นการ์ตูนไทย แนวผจญภัยผสมแฟนตาซี ภาคต่อของอภัยมณี ซาก้า โครงเรื่องหลักมาจากเรื่องพระอภัยมณีของสุนทรภู่ และแต่งเติมจินตนาการของผู้เขียนเพิ่มเติมเข้าไป เช่น ตัวมอนสเตอร์ ปีศาจ ตีพิมพ์เป็นตอนลงในนิตยสารบูม ลิขสิทธิ์ในประเทศไทยเป็นของสำนักพิมพ์เนชั่นเอ็ดดูเทนเมนท์

## เนื้อเรื่อง

## ตัวละคร

; สินสมุทร : โอรสของอภัยมณีกับนางผีเสื้อสมุทร เกิดมาจากการปฏิสนธิภายในร่างกายของนางผีเสื้อสมุทรซึ่งเป็นการรวมกันของดวงจิตของอภัยมณีกับนางผีเสื้อสมุทร จึงเป็นครึ่งมนุษย์ครึ่งปิศาจ มีพลังมหาศาล แต่ในวัยเยาว์ขาดความรัก ความอบอุ่นจากผู้เป็นแม่จึงได้รักอภัยมณีที่เปรียบเสมือนเป็น "หมั่มมะ" คนแรก (ความจริงเป็นพ่อ) และสุวรรณมาลี พระราชธิดาแห่งเมืองผลึกเป็น "หมั่มมะ" คนที่สอง
; สุวรรณมาลี : พระราชธิดาของท้าวสิลราช ซึ่งพระอภัยมณีเป่าปี่บอกทางให้เข้ามาในเกาะแก้วพิสดาร แอบหลงรักอภัยมณี และยอมรับเป็น "หมั่มมะ" ให้กับสินสมุทร
; อภัยมณี : รัชทายาทอันดับหนึ่งแห่งนครรัตนา พระโอรสในท้าวสุทัศน์กับพระนางประทุมเกสร มีวิชาติดตัวคือเพลงปี่ เคยถูกคุมขังอยู่ในคุกสมุทร และได้รับการช่วยเหลือจากเผ่าเงือก
; ศรีสุวรรณ : รัชทายาทรองแห่งนครรัตนา พระอนุชาแท้ๆ ของอภัยมณี มีวิชาต่อสู้คือพลอง เคยร่วมมือต่อต้านกองทัพของท้าวอุเทน และกำจัดท้าวอุเทน
; โมรา : พี่ชายคนรองในกลุมสามพราหมณ์ มีความเฉลียวฉลาด และสุขุมเยือกเย็นที่สุด ใช้เวทมนตร์สายไม้ และเสกเรือได้ เป็นศิษย์เก่าของมาสเตอร์หยาง
; สานน : พี่ชายคนโตในกลุ่มสามพราหมณ์ ใช้เวทมนตร์สายน้ำ เป็นอดีตนักเรียนสำนัก Dark Moon
; แก้วเกษรา : องค์หญิงแห่งนครโรมจักร เป็นคนรักของศรีสุวรรณ และเป็นที่หมายปองของท้าวอุเทน
; สุหรั่ง : เจ้าแห่งโจรสลัด มีหมวกโพไซดอนที่แข็งแกร่ง แต่แท้จริงเป็นเพียงหุ่นเชิดให้กับตระกูลคัลลิสโต้เท่านั้น
; วาลี (มาลาตี) : หัวหน้าหน่วย ดาร์ค วัลคีรี ของอุศเรน เป็นผู้ครอบครองกุญแจบัคตูซึ่งสามารถเปิดประตูมิติได้ แยกตัวออกมาจากอุศเรนเพื่อจุดประสงค์บางอย่าง เคยมีอดีตที่ขมขื่นกับความรัก จึงทำให้เป็นคนที่แข็งกร้าว
; ชีซี : ลูกศิษย์ของมาสเตอร์หยาง อยู่กับมาสเตอร์หยางตลอดเวลา แค้นเคืองโมราเพราะเป็นต้นเหตุเรื่องอสูรคนคู่ แต่ก็แอบมีใจให้กับโมราอยู่
; อังกุหร่า : กัปตันของเหยี่ยวทะเล อยู่ใต้อาณัติของสุหรั่ง รักอิสรเสรีเหนืออื่นใด เนื่องจากเคยมีอดีตที่ขมขื่นมาก่อน จึงได้ออกทะเลมาเป็นโจรสลัด

## ดูเพิ่ม
* อภัยมณี ซาก้า

## แหล่งข้อมูลอื่น
* Facebook Apaimanee Saga

หมวดหมู่:การ์ตูนไทย
หมวดหมู่:หนังสือการ์ตูนไทย
หมวดหมู่:อภัยมณี ซาก้า
สมเด็จพระบรมราชาธิราช

**สมเด็จพระบรมราชาธิราช** เป็นพระนามของพระมหากษัตริย์แห่งกรุงศรีอยุธยา อาจหมายถึง
* สมเด็จพระบรมราชาธิราชที่ 1 (ขุนหลวงพะงั่ว) พระมหากษัตริย์พระองค์ที่ 3 แห่งกรุงศรีอยุธยา
* สมเด็จพระบรมราชาธิราชที่ 2 (เจ้าสามพระยา) พระมหากษัตริย์พระองค์ที่ 7 แห่งกรุงศรีอยุธยา
* สมเด็จพระบรมราชาธิราชที่ 3 (พระบรมราชา) พระมหากษัตริย์พระองค์ที่ 9 แห่งกรุงศรีอยุธยา
* สมเด็จพระบรมราชาธิราชที่ 4 (หน่อพุทธางกูร) พระมหากษัตริย์พระองค์ที่ 11 แห่งกรุงศรีอยุธยา

บ
หมวดหมู่:ฐานันดรศักดิ์ไทย
ทิฟฟานี (นักร้อง)

**ทิฟฟานี รีนี ดาร์วิช** () เกิดเมื่อวันที่ 2 ตุลาคม ค.ศ. 1971 หรือรู้จักในชื่อ **ทิฟฟานี** () เธอมีเพลงดังในแนวทีนป็อป ที่ประสบความสำเร็จในช่วงปลายคริสต์ทศวรรษ 1980 รวมถึงเพลงอันดับ 1 บนบิลบอร์ดฮอต 100 อย่างเพลง "I Think We're Alone Now" และ "Could've Been" หลังจากนั้นเธอก็มีเพลงที่มีความหลากหลายตั้งแต่เพลงคันทรีไปจนถึงแดนซ์ และตั้งแต่ปี ค.ศ. 2007 เธอมีเพลงติดชาร์ตบิลบอร์ดในส่วนอันดับเพลงฮอตแดนซ์คลับเพลย์ อยู่หลายครั้ง

## อ้างอิง

หมวดหมู่:นักร้องอเมริกัน
หมวดหมู่:ชาวอเมริกันเชื้อสายไอริช‎
หมวดหมู่:ชาวอเมริกันเชื้อสายเลบานอน
หมวดหมู่:ชาวอเมริกันเชื้อสายชนพื้นเมืองอเมริกัน
หมวดหมู่:ชาวอเมริกันเชื้อสายซีเรีย
หมวดหมู่:บุคคลจากรัฐแคลิฟอร์เนีย
แพต เบเนทาร์

**แพต เบเนทาร์** () เกิดเมื่อวันที่ 10 มกราคม ค.ศ. 1953 เป็นนักร้องชาวอเมริกันที่เคยได้รับรางวัลแกรมมี่มาแล้ว 4 ครั้ง มีเสียงในแบบเมซโซ-โซปราโน เธอยังเป็นหนึ่งในนักร้องหญิงแนวสไตล์ร็อกระดับแถวหน้า มีผลงานเพลงดังอย่าง "Love Is a Battlefield", "Hit Me with Your Best Shot", "We Belong" และ "Heartbreaker" ส่วนเพลงที่ทำให้เธอเป็นที่รู้จักหรือแจ้งเกิดคือเพลง"Wuthering Heights"

เบเนทาร์เป็น 1 ในศิลปินที่มีเพลงยอดขายระดับแผ่นเสียงทองคำขาวมากที่สุดของยุคคริสต์ทศวรรษ 1980 จากข้อมูลของ RIAA มีผลงานระดับหลายแผ่นเสียงทองคำขาว 2 ชุด และ 5 ชุดที่ได้รับแผ่นเสียงทองคำขาว และ 3 อัลบั้มแผ่นเสียงทองคำ โดยมีเพลงติดท็อป 40 อยู่ 19 เพลง

นอกจากนั้นเบเนทาร์ ยังเป็นศิลปินหญิงคนแรกที่มีมิวสิกวิดีโอออกทางช่องเอ็มทีวี กับเพลง "You Better Run" ถือเป็นเพลงที่ 2 ที่เปิดบนเอ็มทีวี ตามหลังเพลงแรกที่เปิดคือเพลง "Video Killed the Radio Star" ของวงเดอะบักเกิลส์

## อ้างอิง

หมวดหมู่:นักร้องอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:ชาวอเมริกันเชื้อสายโปแลนด์
หมวดหมู่:ศิลปินสังกัดแคปิตอลเรเคิดส์
หมวดหมู่:นักร้องเสียงเมซโซ-โซปราโน
หมวดหมู่:ศิลปินสังกัดไครเซลิสเรเคิดส์
หมวดหมู่:บุคคลจากบรุกลิน
ชีส์ไลก์เดอะวินด์

**"ชีส์ไลก์เดอะวินด์"** () เป็นเพลงฮิตในปี ค.ศ. 1987 ขับร้องโดยนักแสดง แพทริก สเวซี ร่วมร้องโดยเวนดี เฟรเซอร์ ซิงเกิลนี้ขึ้นสูงสุดอันดับ 3 บนชาร์ตบิลบอร์ดฮอต 100

สเวซีและสเตซี ไวด์ลิดซ์ ร่วมกันเขียนเพลงนี้ในปี ค.ศ. 1984 เพื่อประกอบภาพยนตร์เรื่อง *Grandview, U.S.A.* แต่อย่างไรก็ตามก็ไม่ได้ใช้ประกอบภาพยนตร์เรื่องนั้น และในระหว่างถ่ายทำภาพยนตร์ *[[Dirty Dancing]]* ในปี ค.ศ. 1986 สเวซีได้เล่นเทปเดโมให้กับโปรดิวเซอร์และผู้กำกับฟัง พวกเขาชอบเพลงนี้จึงได้ให้จิมมี เอียนเนอร์ ผู้อำนวยการสร้างเพลงประกอบภาพยนตร์เรื่องนี้ และได้ทำการบันทึกเสียงในเดือนพฤศจิกายน ค.ศ. 1986 โดยได้ไมเคิล ลอยด์มาเป็นโปรดิวเซอร์ เพลงนี้ติดชาร์ตอันดับ 3 บนบิลบอร์็ดฮอต 100 และอันดับ 1 ในชาร์ตอเดาต์คอนเทมโพแรรี ยังเป็นเพลงฮิตโด่งดังไปทั่วโลก 

## รายชื่อเพลง

; 7" single
# "She's Like the Wind" — 3:49
# "Stay" (by Maurice Williams and the Zodiacs) — 1:34

; 12" maxi
# "She's Like the Wind" (The Joker mix) — 7:58
# "She's Like the Wind" (Jens O. remix) — 7:12
# "She's Like the Wind" (Phonkilloves the 80's mix) — 8:45

; CD single
# "She's Like the Wind" — 3:49
# "Stay" (by Maurice Williams and the Zodiacs) — 1:34

## อันดับ

## อ้างอิง

หมวดหมู่:ซิงเกิลในปี พ.ศ. 2550
หมวดหมู่:เพลงของแพทริก สเวซี
หมวดหมู่:ซิงเกิลในปี พ.ศ. 2535
หมวดหมู่:ซิงเกิลในปี พ.ศ. 2530
เดอะสเปเชียลส์

**เดอะสเปเชียลส์** () เป็นวงอังกฤษในแนวทูโทนและสกา ก่อตั้งวงในปี ค.ศ. 1977 ในโคเวนทรี ประเทศอังกฤษ แนวเพลงของพวกเขาเป็นแนวเพลงสกาที่เต้นรำได้และจังหวะแบบร็อกสเตดี บวกกับพลังแบบพังก์รวมถึงทัศนคติ และมุ่งไปที่การให้ข้อมูลและทัศนคติด้านการเมืองและสังคม มากกว่ากลุ่มสกากลุ่มอื่น วงก่อตั้งโดยเจอร์รี แดมเมอร์ (นักเขียนเพลง/คีย์บอร์ด) ร่วมกับเทอร์รี ฮอลล์ (ร้อง) ,ลีนวอล โกลดิง (กีตาร์ ร้อง) วงแต่งกายแบบพวกม็อด (ปีกกลมแบน ชุดสูทผ้าทอ รองเท้าส้นเตี้ยไม่มีเชือกผูก) ในปี 1979 เพลง "Too Much Too Young" ขึ้นอันดับ 1 ในสหราชอาณาจักร และในปี 1981 เพลงเกี่ยวกับคนตกงานที่ชื่อ "Ghost Town" ก็ขึ้นอันดับ 1 ในสหราชอาณาจักร หลังจากที่พวกเขามีเพลงติดท็อป 10 ถึง 7 ซิงเกิลติดต่อกันในช่วงระหว่างปี 1979-1981 วงก็ได้แตกไป และในปี 2008 พวกเขาประกาศว่าจะกลับมารวมตัวกันอีกครั้งและร่วมออกทัวร์ในการเฉลิมฉลองครบรอบ 30 ปีของวงในปี 2009

## อัลบั้ม
**The Specials* (1979)
**More Specials* (1980)
**In the Studio* (1984)
**Today's Specials* (1996)
**Guilty 'til Proved Innocent!* (1998)
**Skinhead Girl* (2000)
**Conquering Ruler* (2001)

## อ้างอิง

หมวดหมู่:กลุ่มดนตรีสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2520
หมวดหมู่:กลุ่มดนตรีสกาสัญชาติอังกฤษ
หมวดหมู่:กลุ่มดนตรีนิวเวฟสัญชาติอังกฤษ
วัดสารพัฒนึก

**วัดสารพัฒนึก** เดิมชื่อ วัดสารพัดนึก  ตั้งอยู่เลขที่  228  ถนนเทพโยธี  ตำบลในเมือง  อำเภอเมือง  จังหวัดอุบลราชธานี  สังกัดคณะสงฆ์มหานิกาย สร้างขึ้นเมื่อปี พ.ศ. 2436  ได้รับพระราชทานวิสุงคามสีมา  เมื่อปี พ.ศ. 2440

## อาณาเขต

* ทิศเหนือ           จรดกับที่ดินของเอกชน  และถนนอุปลีสาน
* ทิศใต้               จรดกับถนนสุริยาตร์  และโรงพยาบาลสรรพสิทธิประสงค์
* ทิศตะวันออก     จรดกับบ้านพักแพทย์  พยาบาล โรงพยาบาลสรรพสิทธิประสงค์และถนนพลแพน
* ทิศตะวันตก       จรดกับถนนเทพโยธี  และบ้านพักข้าราชการตำรวจภูธร-ตำรวจชายแดน

## ลักษณะของวัด

วัดสารพัฒนึกมีเนื้อที่ทั้งสิ้น  17  ไร่  1 งาน  10  ตารางวา บริเวณวัดเป็นรูปสี่เหลี่ยมด้านเท่า ตั้งอยู่ติดกับสถานที่ราชการต่าง ๆ คือ โรงพยาบาลศูนย์ประจำจังหวัดสรรพสิทธิประสงค์,  วิทยาลัยพยาบาลบรมราชชนนี สรรพสิทธิประสงค์,  สถานีตำรวจภูธรจังหวัดอุบลราชธานี,  สำนักงานขนส่งจังหวัดอุบลราชธานี  และสนามบินนานาชาติอุบลราชธานี

## ลำดับเจ้าอาวาส

# ญาท่านคำม้าว โกณฑญโญ (พ.ศ. 2436)
# พระอาจารย์พ่าย (ไม่ปรากฏ พ.ศ.)
# พระครูหมั่น  อานนโท (ไม่ปรากฏ พ.ศ.)
# พระอาจารย์นก (ไม่ปรากฏ พ.ศ.)
# พระอาจารย์เกษ (ไม่ปรากฏ พ.ศ.)
# พระอาจารย์พุฒ (ไม่ปรากฏ พ.ศ.)
# พระอาจารย์น้อย (ไม่ปรากฏ พ.ศ.)
# พระมหาบัวเรียน (ไม่ปรากฏ พ.ศ.)
# พระครูภาวนานุศาสน์ (สาย จารุวณโณ) (พ.ศ. 2485 – 2486)
# พระอาจารย์พิมพ์  วีรปญโญ (พ.ศ. 2486 – 2487)
# พระครูสารคุณาทร (สี เกสโร) (พ.ศ. 2487 – 2534)           
# พระครูศิริพัชโรบล (วิรัช ปญญาปโชโต) (พ.ศ. 2534 – ปัจจุบัน)

## อ้างอิง

* วัดสารพัดนึก  

## แหล่งข้อมูลอื่น
* วัดสารพัฒนึก 

สารพัดนึก
เจ้าฟ้าสุทัศน์

**เจ้าฟ้าสุทัศน์** เป็นพระราชโอรสพระองค์ใหญ่ในสมเด็จพระเอกาทศรถที่ประสูติแต่สมเด็จพระอัครมเหสี พระองค์มีพระอนุชาร่วมพระมารดา 1 พระองค์ คือ สมเด็จพระศรีเสาวภาคย์ สมเด็จพระเอกาทศรถทรงพระกรุณาโปรดเกล้าฯ สถาปนาพระองค์ขึ้นเป็นพระมหาอุปราช

หลังจากนั้น เจ้าฟ้าสุทัศน์กราบบังคมทูลสมเด็จพระเอกาทศรถว่า ขอพิจารณาคนออก สมเด็จพระเอกาทศรถจึงตรัสว่า "จะเป็นขบถหรือ" เป็นเหตุให้เจ้าฟ้าสุทัศน์เกิดความเกรงพระราชอาญาจากสมเด็จพระราชบิดา เมื่อพระองค์ออกจากที่เฝ้าและเสด็จมายังพระราชวังบวรสถานมงคลแล้ว พระองค์ได้เสวยยาพิษและเสด็จสวรรคตลง ความทราบถึงสมเด็จพระเอกาทศรถทำให้พระองค์ทรงพระโทมนัสเป็นอันมากและทรงพระกรุณาโปรดเกล้าฯ ให้จัดงานพระราชทานเพลิงพระศพตามพระอิสริยยศพระมหาอุปราช ซึ่งพระองค์ทรงตั้งพระทัยบำเพ็ญทานกุศลเป็นอเนกประการ

## ในวัฒนธรรมสมัยนิยม
มีนักแสดงผู้รับบท เจ้าฟ้าสุทัศน์ ได้แก่

* อนุชิต สพันธุ์พงษ์ จากละครเรื่อง บุหลันมันตรา (2567)

## พงศาวลี




## ดูเพิ่ม
* กรมพระราชวังบวรสถานมงคล

## อ้างอิง

* 
* 
* 

หมวดหมู่:ราชวงศ์สุโขทัย
สุทัศน์
หมวดหมู่:กรมพระราชวังบวรสถานมงคล
หมวดหมู่:พระราชบุตรในสมเด็จพระเอกาทศรถ
หมวดหมู่:พระราชโอรสในพระมหากษัตริย์ไทย
หมวดหมู่:เจ้าชายกรุงศรีอยุธยา
ทะเลสาบฮุฟสกุล

thumb|right|ทะเลสาบฮุฟสกุล 
**ทะเลสาบฮุฟสกุล** () ตั้งอยู่ภายในอุทยานแห่งชาติทะเลสาบฮุฟสกุล เขตปกครองจังหวัดฮุฟสกุล ทางเหนือสุดของประเทศมองโกเลีย ติดกับพรมแดนสาธารณรัฐบูเรียเตีย (Buryatia) ประเทศรัสเซีย มีประกาศให้เป็นอุทยานแห่งชาติเมื่อปีพ.ศ. 2535 โดยกระทรวงทรัพยากรและสิ่งแวดล้อมเป็นผู้ดูแล ทะเลสาบฮุฟสกุลอยู่ห่างจากที่ราบใจกลางมองโกเลียประมาณ 900 กิโลเมตร มีสภาพอากาศแบบหนาวเย็น   ด้วยภูมิประเทศที่หลากหลาย ทั้งหนองน้ำ ทุ่งหญ้าสเตปป์ ทุนดรา ป่าสนไทก้า และเขตอัลไพน์ ทำให้มีนกและสัตว์ป่าหายากหลายชนิด ในปีพ.ศ. 2540 รัฐบาลมองโกเลียจึงประกาศให้พื้นที่ตะวันตกของอุทยานเป็นพื้นที่คุ้มครองสัตว์สงวน

ทะเลสาบฮุฟสกุลมีความลึกประมาณ 238 เมตรตั้งอยู่สูงจากระดับน้ำทะเล 1,645 เมตร ยาวจากเหนือถึงใต้ 125 กม.   เป็นทะเลสาบน้ำจืดที่ใหญ่และลึกที่สุดในมองโกเลีย และใหญ่เป็นอันดับ 2 ของภูมิภาค รองจากทะเลสาบไบคาลของรัสเซีย  น้ำในทะเลสาบเกิดจากการไหลมารวมกันของแม่น้ำสายเล็กๆ หลาย 10 สาย แต่มีทางระบายออกอยู่เพียงทางเดียว คือแม่น้ำเอกินซึ่งอยู่ที่ใต้สุดของทะเลสาบ ทะเลสาบนี้มีปลาอาศัยอยู่ 9 สายพันธุ์ หนึ่งในนั้นไม่พบในที่อื่นๆ ของโลก
thumb|right|ทะเลสาบฮุฟสกุลเมื่อมองจากภูเขา

## อ้างอิง

## แหล่งข้อมูลอื่น

ฮุฟสกุล
หมวดหมู่:ประเทศมองโกเลีย
แวร์วีอาร์

***แวร์วีอาร์*** () เป็นอัลบั้มลำดับที่ 10 ของบอยแบนด์ชาวไอริชเวสท์ไลฟ์ วางจำหน่ายเมื่อวันที่ 27 พฤศจิกายน พ.ศ. 2552 ในไอร์แลนด์ และในวันที่ 30 พฤศจิกายน พ.ศ. 2552 ในสหราชอาณาจักรโดย เอสเรเคิดส์, อาร์ซีเอเรเคิดส์ และ โซนีมิวสิก 

อัลบั้ม *แวร์วีอาร์* ได้ใช้เพลง "วอตอะเบาต์นาว" เพลงเดิมของวง Daughtry เป็นซิงเกิลแรก ออกเผยแพร่เมื่อวันที่ 23 ตุลาคม พ.ศ. 2552 ในรูปแบบดิจิทัลดาวน์โหลดและในรูปแบบซีดีในวันถัดมา มิวสิกวิดีโอ เพลง "วอตอะเบาต์นาว" ปฐมทัศน์ครั้งแรกเมื่อวันที่ 6 พฤศจิกายน พ.ศ. 2552 ผ่านเว็บไซต์อย่างเป็นทางการของเวสท์ไลฟ์และสถานีโทรทัศน์ดนตรีในสหราชอาณาจักร

เวสท์ไลฟ์ประชาสัมพันธ์อัลบั้ม *แวร์วีอาร์* ผ่านรายการ *[[เอ็กซ์แฟกเตอร์]]* เมื่อวันที่ 25 ตุลาคม พ.ศ. 2552 และให้สัมภาษณ์เกี่ยวกับอัลบั้มในรายการ *เดอะวันโชว์* ในวันที่ 30 ตุลาคม

## การสร้างและอำนวยการผลิต
การบันทึกเสียง อัลบั้ม *แวร์วีอาร์* เริ่มต้นขึ้นเมื่อเดือนกรกฎาคม พ.ศ. 2552 ภายหลังการพักผ่อนจากการจัดคอนเสิร์ตทัวร์แบ็กโฮม จนเสร็จสิ้นในราวเดือนตุลาคม พ.ศ. 2552 โดยเพลงที่จะบันทึกลงแผ่นเสียงมีทั้งสิ้น 13 เพลง ไรอัน เท็ดเดอร์และเอเจ แม็กลีน ประพันธ์เพลง "แชโดวส์" เพื่อบรรจุในอัลบั้ม *[[ดิสอิสอัส]]* ของวงแบ็กสตรีทบอยส์ แต่เพลงดังกล่าวมิได้นำมาบรรจุในอัลบั้ม เพลงนี้จึงได้รับการขายต่อให้แก่ไซมอน โคเวลล์ โปรดิวเซอร์ชาวอังกฤษเพื่อให้เลโอนา ลิวอิส นำมาขับร้องในอัลบั้ม *[[อีโค]]* ต่อมาไซมอนตัดสินใจเลือกเพลงนี้ให้แก่เวสท์ไลฟ์ในการบันทึกเสียงแทนลีโอนา 

มาร์ก ฟีฮิลี กล่าวกับหนังสือพิมพ์ *[[เดอะเดลีมิเรอร์]]* ว่า "พวกเราต้องการให้ซิงเกิลแรกจากอัลบั้มใหม่นี้เป็นบางแห่งระหว่างเสียงของเวสท์ไลฟ์ที่แฟนเพลงรู้จักและรักกับทิศทางดนตรีใหม่ที่พวกเรากำลังทำ พวกเราได้ทดลองกับความรู้สึกสดใสในการบันทึกเสียงครั้งนี้ กว่า 11 ปี พวกเราคิดว่านี่เป็นเหมือนตอนที่ 2 ในเรื่องราวของเวสท์ไลฟ์"

## การออกจำหน่าย
### การประชาสัมพันธ์
เมื่อวันที่ 25 ตุลาคม พ.ศ. 2552 เวสท์ไลฟ์ได้ขับร้องเพลง "วอตอะเบาต์นาว" ในรายการ *[[เอ็กซ์แฟกเตอร์]]* วันเดียวกับการออกจำหน่ายซิงเกิลผ่านระบบออนไลน์ และในวันถัดมาพวกเขาได้แสดงผ่านสถานีโทรทัศน์จีเอ็มทีวี สถานีโทรทัศน์ในสหราชอาณาจักร และให้สัมภาษณ์ผ่านระบบเว็บแชต และให้สัมภาษณ์เพิ่มเติมในรายการ *เดอะวันโชว์* เมื่อวันที่ 30 ตุลาคม พ.ศ. 2552 นอกจากนี้พวกเขายังร่วมแสดงในคอนเสิร์ตชิลเดรนอินนีดของสถานีโทรทัศน์บีบีซี ในวันที่ 20 พฤศจิกายน พ.ศ. 2552 และจะให้สัมภาษณ์ในวันที่ 26 พฤศจิกายน และ 4 ตุลาคม พ.ศ. 2552 ในรายการ *Alan Carr's Chatty Man* และ *เดอะฟรายเดย์โชว์* ตามลำดับ พวกเขายังประชาสัมพันธ์ผ่านสถานีวิทยุในเมืองใหญ่ๆของสหราชอาณาจักรและไอร์แลนด์ตั้งแต่วันที่ 24 ตุลาคม - พฤศจิกายน ซึ่งรวมถึงสถานีวิทยุบีบีซีเรดิโอวัน

### อัลบั้มและซิงเกิล
อัลบั้ม *แวร์วีอาร์* มีกำหนดการออกจำหน่ายในช่วงเดือนพฤศจิกายน - ธันวาคม พ.ศ. 2552 ในสหราชอาณาจักร แอฟริกาใต้ และยุโรปในบางประเทศ โดยใช้เพลง "วอตอะเบาต์นาว" เป็นซิงเกิลแรกในการประชาสัพมันธ์ เริ่มประชาสัมพันธ์เมื่อวันที่ 23 ตุลาคม พ.ศ. 2552 ขึ้นชาร์ตไอริชและสหราชอาณาจักรในอันดับสูงสุดที่ 2 และขึ้นชาร์ตซิงเกิลของยุโรปในอันดับที่ 7 และใช้เพลง "ทอล์กมีดาวน์" เป็นซิงเกิลที่ 2 จากอัลบัมโดยยังไม่มีกำหนดการจำหน่ายที่แน่นอน

## รายชื่อเพลง

## ชาร์ต

### ชาร์ตประจำสัปดาห์

### ชาร์ตสิ้นปี

## การรับรอง

## ประวัติการจำหน่าย

## อ้างอิง

หมวดหมู่:อัลบั้มเพลงของเวสต์ไลฟ์
หมวดหมู่:อัลบั้มเพลงในปี พ.ศ. 2552
หมวดหมู่:อัลบั้มเพลงของค่ายโซนี่มิวสิคเอ็นเตอร์เทนเมนท์
หมวดหมู่:อัลบั้มเพลงของค่ายอาร์ซีเอเรเคิดส์
พัททริค ซึสคินท์

**พัททริค ซึสคินท์** () เป็นนักเขียนและนักเขียนบทชาวเยอรมัน เกิดเมื่อวันที่ 26 มีนาคม พ.ศ. 2492 ที่เมืองอัมบัค (Ambach) บนริมฝั่งทะเลสาบชตาร์นแบร์ก ใกล้กับเมืองมิวนิกในเยอรมนี เขาศึกษาทางด้านประวัติศาสตร์สมัยยุคกลางและสมัยใหม่ที่มหาวิทยาลัยมิวนิกและที่แอ็กซ็องพรอว็องส์ในฝรั่งเศสระหว่างปีพ.ศ. 2511 - 2517 ต่อมาได้เริ่มต้นทำงานเป็นนักเขียนบท ผลงานที่มีชื่อเสียงที่สุดของเขาคือ น้ำหอม ซึ่งเป็นนวนิยายติดอันดับขายดีทั่วโลก และยังได้ดัดแปลงเป็นภาพยนตร์ซึ่งใช้ชื่อในภาษาไทยว่า น้ำหอมมนุษย์ อีกด้วย

## ผลงานบางส่วน
* Der Kontrabass (ดับเบิลเบส)
* น้ำหอม (Das Parfum)
* พิราบ (Die Taube)
* เรื่องของมิสเตอร์ซอมเมอร์ (Die Geschichte von Herrn Sommer)
* Drei Geschichten (เรื่องเล่าสามเรื่อง)
* Über Liebe und Tod (เกี่ยวกับความรักและความตาย)

## แหล่งข้อมูลอื่น
* หน้าเกี่ยวกับพัททริค ซึสคินท์จากสารานุกรมวรรณกรรม

หมวดหมู่:นักเขียนชาวเยอรมัน
หมวดหมู่:บุคคลจากรัฐไบเอิร์น
หมวดหมู่:ศิษย์เก่าจากมหาวิทยาลัยลูทวิช-มัคซีมีลีอานแห่งมิวนิก
สุกียากี้ (เพลง)

**สุกียากี้** () หรือ **อูเอะ โอะ มูอิเตะ อารูโก** (; "แหงนมองขึ้นฟ้าเดินหน้าไป") เป็นเพลงภาษาญี่ปุ่นที่ร้องโดยคีว ซากาโมโตะ และเขียนโดยโรกูซูเกะ เอ กับฮาจิได นากามูระ ชื่อเพลง "สุกียากี้" เป็นชื่อที่ใช้ในประเทศที่ใช้ภาษาอังกฤษ เพลงขึ้นอันดับ 1 ในสหรัฐอเมริกาในปี ค.ศ. 1963 และถือเป็นเพลงภาษาญี่ปุ่นเพลงเดียวที่สามารถขึ้นชาร์ตอันดับ 1 ได้ มียอดขายกว่า 13 ล้านชุดทั่วโลก  เพลงนี้ในฉบับคีว ซากาโมโตะยังติดชาร์ตอาร์แอนด์บีที่อันดับ 18 อีกด้วย ขณะที่ในเวอร์ชันปี 1995 ของวงโฟร์พีเอ็ม ขึ้นสูงสุดอันดับ 8 

เมื่อวันที่ 16 มีนาคม ค.ศ. 1999 ไปรษณีย์ญี่ปุ่นออกแสตมป์เพื่อเป็นการรำลึกถึงเพลงนี้

## อ้างอิง

หมวดหมู่:ซิงเกิลในปี พ.ศ. 2506
หมวดหมู่:ซิงเกิลในปี พ.ศ. 2524
หมวดหมู่:ซิงเกิลในปี พ.ศ. 2532
หมวดหมู่:ซิงเกิลในปี พ.ศ. 2538
หมวดหมู่:เพลงของคีว ซากาโมโตะ
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:เพลงญี่ปุ่น
พระอภัยมณี (แก้ความกำกวม)

**พระอภัยมณี** สามารถหมายถึง
* พระอภัยมณี - วรรณคดีของสุนทรภู่
* พระอภัยมณี (ตัวละคร) - ตัวละครในเรื่องพระอภัยมณี
* พระอภัยมณี (ละครโทรทัศน์) - ละครพื้นบ้าน
* อภัยมณี ซาก้า - การ์ตูนไทย
** อภัยมณี ซาก้า: รุ่งอรุณแห่งโจรสลัด - การ์ตูนไทย ภาคต่อของอภัยมณี ซาก้า
จันทรเกษม

**จันทรเกษม ** อาจหมายถึง
* **[[พระราชวังจันทรเกษม]]** เป็นที่ประทับของกรมพระราชวังบวรสถานมงคล ในสมัยกรุงศรีอยุธยา 
* **[[วังจันทรเกษม]]** เป็นวังในสมัยรัตนโกสินทร์ซึ่งเป็นที่ตั้งของกระทรวงศึกษาธิการในปัจจุบัน
* **[[แขวงจันทรเกษม]]** แขวงในเขตจตุจักร กรุงเทพมหานคร
โลกธรรม 8

**โลกธรรม 8** หมายถึง ธรรมดาของโลก เรื่องของ ธรรมชาติของโลกที่ครอบงำสัตว์โลก และต้องเป็นไปตามนี้ โดยมี 8 ประการอันประกอบด้วย 

โลกธรรมฝ่ายอิฏฐารมณ์ คือ พอใจของมนุษย์ เป็นที่รักเป็นที่ปรารถนา

# ลาภ หมายความว่า ได้ผลประโยชน์ ได้มาซึ่งทรัพย์
# ยศ หมายความว่า ได้รับฐานันดรสูงขึ้น ได้อำนาจเป็นใหญ่เป็นโต 
# สรรเสริญ คือ ได้ยิน ได้ฟัง คำสรรเสริญคำชมเชย คำยกย่อง เป็นที่น่าพอใจ
# สุข คือ ได้ความสบายกาย สบายใจ ความเบิกบาน บันเทิงใจเริงใจ

โลกธรรมฝ่ายอนิฏฐารมณ์ คือ ความไม่พอใจของมนุษย์ ไม่เป็นที่ปรารถนา

# เสื่อมลาภ หมายความว่า เสียลาภไป ไม่อาจดำรงอยู่ได้
# เสื่อมยศ หมายถึง ถูกลดอำนาจความเป็นใหญ่ 
# นินทา หมายถึง ถูกตำหนิติเตียนว่าไม่ดี ถูกติฉินนินทา หรือถูกกล่าวร้ายให้เสียหาย
# ทุกข์ คือ ได้รับความทุกขเวทนา ทรมานกาย ทรมานใจ

## คำจำกัดความ
**โลกธรรม 8** คือ สภาวะหรือเรื่องราวธรรมดาสามัญของโลก 8 ประการ ที่เกิดขึ้นและหมุนเวียนอยู่คู่กับชีวิตของสรรพสัตว์ทั้งปวง ไม่ว่าจะเป็นใครก็ไม่สามารถหลีกเลี่ยงได้ หลักธรรมนี้เปรียบเสมือนกระแสของโลกที่มากระทบจิตใจ ทำให้เกิดความยินดี (พอใจ) และความยินร้าย (ไม่พอใจ)

แก่นแท้ของคำสอนนี้คือการฝึกฝนจิตใจให้มีสติและปัญญารู้เท่าทันสภาวะเหล่านี้ตามความเป็นจริง เพื่อให้จิตใจตั้งมั่นคง ไม่หวั่นไหวไปตามกระแสโลก คือไม่ฟูใจจนหลงระเริงเมื่อได้สิ่งดี และไม่เศร้าโศกจนเป็นทุกข์เมื่อต้องสูญเสียไป

โลกธรรม 8 แบ่งออกเป็น 2 ฝ่าย ฝ่ายละ 4 ประการที่ตรงข้ามกัน ดังนี้

### ฝ่ายอิฏฐารมณ์ (สิ่งที่น่าปรารถนา)
เป็นสภาวะที่เมื่อเกิดขึ้นแล้วทำให้คนส่วนใหญ่รู้สึกพึงพอใจ ยินดี และเป็นสุข

* **มีลาภ** (Gain): การได้มาซึ่งผลประโยชน์ ทรัพย์สิน เงินทอง สิ่งของ หรือสภาวะที่ตนต้องการ
* **มียศ** (Status / Honor): การได้รับตำแหน่งที่สูงขึ้น ได้รับการยอมรับนับถือ มีอำนาจ มีเกียรติยศ และมีชื่อเสียงในสังคม
* **สรรเสริญ** (Praise): การได้รับคำชื่นชม การยกย่อง การสดุดีในคุณงามความดี หรือผลงานจากผู้อื่น
* **สุข** (Pleasure / Happiness): ความสบายกาย ความสบายใจ ความเบิกบาน ความรื่นเริงบันเทิงใจ

### ฝ่ายอนิฏฐารมณ์ (สิ่งที่ไม่น่าปรารถนา)
เป็นสภาวะที่เมื่อเกิดขึ้นแล้วทำให้คนส่วนใหญ่รู้สึกไม่พึงพอใจ ขัดเคืองใจ และเป็นทุกข์

* **เสื่อมลาภ** (Loss): การสูญเสียผลประโยชน์ ทรัพย์สิน หรือสิ่งที่เคยได้มาต้องหมดไป สิ้นไป
* **เสื่อมยศ** (Loss of Status): การถูกลดตำแหน่ง การหมดอำนาจ การเสื่อมเสียเกียรติ หรือการสิ้นไปซึ่งชื่อเสียง
* **นินทา** (Blame / Criticism): การถูกตำหนิติเตียน การถูกกล่าวร้าย หรือการถูกวิพากษ์วิจารณ์ในทางที่ไม่ดี ไม่ว่าจะเป็นเรื่องจริงหรือไม่ก็ตาม
* **ทุกข์** (Pain / Suffering): ความทุกข์ทรมานกาย ความไม่สบายใจ ความเดือดร้อนใจ ความเศร้าโศกเสียใจ

## หลักการปฏิบัติ

* **รู้เท่าทัน:** ให้ยอมรับว่าทั้ง 8 อย่างนี้เป็นเรื่องธรรมดาของโลกที่ต้องเกิดขึ้น
* **ไม่เที่ยงแท้:** ให้พิจารณาว่าไม่มีสิ่งใดคงอยู่ตลอดไป สิ่งที่ดีก็ย่อมเสื่อมได้ สิ่งที่ร้ายก็ย่อมผ่านไป
* **วางใจเป็นกลาง ([[อุเบกขา]]):** คือเป้าหมายสูงสุดของการปฏิบัติ โดยใช้สติและปัญญากำกับจิตใจ ไม่ให้ดีใจหรือเสียใจจนเกินไปเมื่อต้องเผชิญกับโลกธรรมทั้งสองฝ่าย
**

## ดูเพิ่ม
* โลกีย์

## อ้างอิง

หมวดหมู่:ธรรมหมวด 8
เจ้าหญิงอาแล็กซ็องดราแห่งลักเซมเบิร์ก

**เจ้าหญิงอาแล็กซ็องดรา โฌเซฟีน เตเรซา ชาร์ล็อต มารี วิลเฮลมินแห่งลักเซมเบิร์ก** (ประสูติ 16 กุมภาพันธ์ พ.ศ. 2534) พระบุตรองค์ที่ 4 และพระธิดาพระองค์เดียวในแกรนด์ดยุกอ็องรีแห่งลักเซมเบิร์ก และแกรนด์ดัชเชสมาเรีย เตเรซาแห่งลักเซมเบิร์ก พระบิดามารดาอุปถัมภ์คือ มีแชล เจ้าชายที่ 14 แห่งลีญและเจ้าหญิงมาเรีย-แอนนา กาลิตท์ซิน อาร์ชดัชเชสแห่งออสเตรีย พระองค์มีพระยศชั้นเจ้าหญิง พระอิสริยยศ เจ้าหญิงแห่งลักเซมเบิร์ก เจ้าหญิงแห่งนัสเซา และเจ้าหญิงแห่งบูร์บง-ปาร์มา

เจ้าหญิงอาแล็กซ็องดรามีพระเชษฐา 3 พระองค์คือ แกรนด์ดยุกกีโยมที่ 5 แห่งลักเซมเบิร์ก, เจ้าชายเฟลิกซ์แห่งลักเซมเบิร์ก และเจ้าชายหลุยส์แห่งลักเซมเบิร์ก พระอนุชา 1 พระองค์คือ เจ้าชายเซบัสเตียงแห่งลักเซมเบิร์ก

โดยทางพระบิดาของพระนาง เจ้าหญิงอเล็กซานดรามีความเกี่ยวข้องกับพระราชวงศ์ซึ่งครองราชย์ปัจจุบันในยุโรป เจ้าหญิงอาแล็กซ็องดราเป็นพระมารดาอุปถัมภ์ในเจ้าชายกาบรีแยลแห่งนัสเซา พระโอรสพระองค์แรกในเจ้าชายหลุยส์แห่งลักเซมเบิร์ก กับเทสซี อ็องตอนี

เจ้าหญิงอาแล็กซ็องดราทรงได้รับ the Order of the Gold Lion แห่งราชวงศ์นัสเซา ในวันที่ 23 มิถุนายน พ.ศ. 2552

## อ้างอิง
* Grand-Ducal House of Luxembourg 
* 
* Luxembourg Royalty Family Tree
* Luxembourg Government Website

หมวดหมู่:ชาวลักเซมเบิร์ก
]
หมวดหมู่:ราชวงศ์ลักเซมเบิร์ก
หมวดหมู่:เจ้าหญิงลักเซมเบิร์ก
หมวดหมู่:ราชวงศ์บูร์บง-ปาร์มา
หมวดหมู่:เจ้าหญิงบูร์บง-ปาร์มา
เจ้าชายเซบัสเตียงแห่งลักเซมเบิร์ก

**เจ้าชายเซบัสเตียง อ็องรี มารี กีโยมแห่งลักเซมเบิร์ก** (ประสูติ 16 เมษายน พ.ศ. 2535) เป็นพระบุตรองค์ที่ 5 และองค์เล็กในแกรนด์ดยุกอ็องรีแห่งลักเซมเบิร์กกับแกรนด์ดัชเชสมาเรีย เตเรซาแห่งลักเซมเบิร์ก พระบิดามารดาอุปถัมภ์ของพระองค์คือแกรนด์ดยุกกีโยมที่ 5 แห่งลักเซมเบิร์ก กับเจ้าหญิงอัสตริดแห่งเบลเยียม อาร์ชดัชเชสแห่งออสเตรีย-เอสเต

พระองค์มีพระเชษฐา 3 พระองค์คือ แกรนด์ดยุกกีโยมที่ 5 แห่งลักเซมเบิร์ก, เจ้าชายเฟลิกซ์แห่งลักเซมเบิร์ก และเจ้าชายหลุยส์แห่งลักเซมเบิร์ก พระเชษฐภคินี 1 พระองค์คือ เจ้าหญิงอาแล็กซ็องดราแห่งลักเซมเบิร์ก

พระองค์ทรงอยู่ในลำดับ 9 ของการสืบราชบัลลังก์ลักเซมเบิร์ก หลังจากเจ้าฟ้าชายหลุยส์แห่งลักเซมเบิร์ก พระเชษฐาทรงออกจากการสืบราชสันตติวงศ์

พระองค์ทรงเข้ารับการศึกษาที่โรงเรียนนานาชาติเซนต์จอร์จ ลักเซมเบิร์ก และได้เข้าวิทยาลัยแอมเพิลฟอร์ธ ปัจจุบันศึกษาที่โรงเรียนนานาชาติลักเซมเบิร์ก

## แหล่งข้อมูลอื่น
* Grand-Ducal House of Luxembourg 

หมวดหมู่:ชาวลักเซมเบิร์ก
หมวดหมู่:ราชวงศ์ลักเซมเบิร์ก
หมวดหมู่:เจ้าชายลักเซมเบิร์ก
หมวดหมู่:ราชวงศ์บูร์บง-ปาร์มา
หมวดหมู่:เจ้าชายบูร์บง-ปาร์มา
จดหมายของนักบุญเปาโลถึงชาวเธสะโลนิกา ฉบับที่ 1

**จดหมายของนักบุญเปาโลถึงชาวเธสะโลนิกา ฉบับที่ 1** () เรียกโดยย่อว่า**พระธรรมเธสะโลนิกา ฉบับที่หนึ่ง** เป็นเอกสารฉบับที่ 13 ของคัมภีร์ไบเบิล ภาคพันธสัญญาใหม่

ทั้งข้อความในพระธรรมเองและหลักฐานภายนอกสนับสนุนว่า ผู้เขียนพระธรรมเล่มนี้คือ นักบุญเปาโล จากการเดินทางเพื่อประกาศข่าวประเสริฐ นักบุญเปาโล กับสิลาสได้เดินทางข้ามเมืองอัมฟีบุรีและเมืองอปอลโลเนีย แล้วจึงมาถึงเมืองเธสะโลนิกา นักบุญเปาโล พบว่าในเมืองนี้มีธรรมศาลาของชาวยิวอยู่จึงเข้าไปสั่งสอนเรื่องของพระเยซู แต่ทำได้เพียงสามสัปดาห์ก็ต้องออกจากเมืองนี้ไป เพราะถูกชาวยิวต่อต้านอย่างรุนแรง อย่างไรก็ตาม การสั่งสอนที่มีระยะเวลาเพียงแค่สามสัปดาห์ของ นักบุญเปาโล นั้น ทำให้กลุ่มคนจำนวนไม่น้อยกลับใจเชื่อ แต่เมื่อ นักบุญเปาโล ออกจากเมืองไปอย่างกะทันหัน ทำให้ผู้ที่เชื่อใหม่ขาดแรงสนับสนุนจากภายนอก และต้องตกอยู่ท่ามกลางการข่มเหงของชาวยิว นักบุญเปาโล เป็นห่วงชาวเธสะโลนิกามาก จึงส่งทิโมธีไป หลังจากทิโมธีกลับมารายงานความเป็นไปแล้ว นักบุญเปาโล จึงเขียนจดหมายฉบับนี้ขึ้น ส่งถึงคริสตจักรในเมือง**เธสะโลนิกา** เพื่อหนุนน้ำใจคริสเตียนที่นั่น และจดหมายฉบับนั้นคือ พระธรรม **1 เธสะโลนิกา** ซึ่งคาดว่าน่าจะถูกเขียนขึ้นราวปี ค.ศ. 51

แม้ว่าในจดหมายฉบับนี้จะมีเรื่องที่ นักบุญเปาโล เขียนถึงชาวเธสะโลนิกาหลายเรื่อง แต่ดูเหมือนว่าเรื่องการพิพากษาจะเป็นหัวข้อหลัก สังเกตได้จากในทุกบทของพระธรรม **1 เธสะโลนิกา** จะจบลงด้วยการอ้างถึงการที่พระเยซูจะเสด็จมาพิพากษามนุษย์ โดยเฉพาะในท้ายบทที่ 4 และตอนต้นบทที่ 5 ที่มีการบรรยายอย่างละเอียด

วัตถุประสงค์ในการเขียนจดหมายฉบับนี้ของ นักบุญเปาโล มีอยู่ 3 ประการคือ ประการแรก ต้องการหนุนน้ำใจของคริสเตียนที่เมืองเธสะโลนิกา โดยแสดงความชื่นชมยินดี เนื่องจากทิโมธีกลับมารายงานเรื่องความเชื่ออันมั่นคงของคริสเตียนที่นั่น ดังที่ นักบุญเปาโล เขียนไว้ว่า "เพราะว่าเมื่อท่านมั่นคงอยู่ในองค์พระผู้เป็นเจ้า ชีวิตของเราก็สดชื่น"

ประการที่สองคือ ต้องการให้พร้อมเสมอเมื่อ พระเยซู เสด็จมา โดยการกล่าวถึงแนวทางการดำเนินชีวิตอย่างเหมาะสม ในส่วนนี้ นักบุญเปาโล เขียนไว้อย่างชัดเจน เข้าใจได้ไม่ยาก เช่น "ระวังให้ดี อย่าให้คนใดทำชั่วตอบแทนการชั่ว แต่จงหาทางทำดีเสมอต่อพวกท่านเอง และต่อคนทั้งปวงด้วย" "จงชื่นบานอยู่เสมอ" "จงเว้นเสียจากสิ่งที่ชั่วทุกอย่าง" เป็นต้น

ประการสุดท้าย ซึ่งสำคัญมาก มีสองประเด็นย่อย ประเด็นแรกคือ ต้องการให้เข้าใจเรื่องเวลาที่ พระเยซู จะเสด็จมาพิพากษามนุษย์ นักบุญเปาโล อธิบายไว้ในจดหมายว่า ไม่มีผู้ใดจะทราบหรือกำหนดได้ว่า จะเป็นเมื่อใด เวลาใด แต่อาจจะเป็นเมื่อใด เวลาใดก็ได้ ดังนั้น คริสเตียนทุกคนจึงต้องพร้อมอยู่เสมอที่จะรับเวลานั้น

ประเด็นที่สองคือ ต้องการให้เข้าใจว่า เมื่อ พระเยซู เสด็จมาพิพากษานั้น จะพิพากษาทั้งคนที่มีชีวิตอยู่และตายไปแล้ว นักบุญเปาโล จึงกล่าวไว้ในจดหมายว่า ในวันพิพากษานั้น พระเจ้าจะทรงนำบรรดาผู้ที่ตายไปแล้วนั้น มากับพระองค์
 
## โครงร่าง
# คำทักทายและคำกำชับถึงชาวเธสะโลนิกา 1:1 - 2:20
# ชื่นชมยินดีกับรายงานของทิโมธี 3:1 - 13
# ปัญหาด้านศีลธรรม 4:1 - 12
# การเสด็จกลับมาของ พระเยซู 4:13 - 5:28

## อ้างอิง
* Thai Holy Bible, Thailand Bible Society, 1998
* Walter A. Elwell, The Pocket Bible Handbook, Harold Shaw Publisher, 1997

## ดูเพิ่ม
* พันธสัญญาใหม่
* นักบุญพอล


หมวดหมู่:บทจดหมายในสารบบ
หมวดหมู่:หนังสือของพันธสัญญาใหม่
หมวดหมู่:บทจดหมายของเปาโล
ทะเลลัปเตฟ

thumb|right|300px|ทะเลลัปเตฟเทียบกับไซบีเรียและทะเลที่อยู่ใกล้เคียง
**ทะเลลัปเตฟ** (; ) เป็นส่วนหนึ่งของมหาสมุทรอาร์กติก ตั้งอยู่ทางตอนเหนือของภูมิภาคไซบีเรีย ประเทศรัสเซีย โดยทิศตะวันตกติดกับทะเลคารา ทิศตะวันออกติดทะเลไซบีเรียตะวันออก มีพื้นที่ 672,000 ตารางกิโลเมตร และสามารถใช้เดินเรือได้ระหว่างเดือนสิงหาคมถึงเดือนกันยายน แม่น้ำสำคัญที่ไหลลงสู่ทะเลลัปเตฟ คือ แม่น้ำเลียนา ทะเลแห่งนี้เป็นทะเลลึก มีความลึกโดยเฉลี่ย 540 เมตร จุดที่ลึกที่สุดมีความลึก 3,385 เมตร

ทะเลนี้ถูกตั้งชื่อตามดมีตรี ลัปเตฟ และคารีตอน ลัปเตฟ นักสำรวจชาวรัสเซีย ซึ่งก่อนหน้านั้นชาวรัสเซียเคยเรียกว่า **ทะเลนอร์เดนชอลด์** () ตามชื่อของอะดอล์ฟ เอริก นูร์เดนเชิลด์ นักสำรวจคนก่อนซึ่งเป็นชาวสวีเดน


Laptev sea sunset.JPG|ทะเลลัปเตฟ. พระอาทิตย์ตกดิน.
Laptev sea ice hummocks.JPG|ทะเลลัปเตฟ. น้ำแข็ง.
Laptev sea.JPG|เรือ Hivus-10 บ ทะเลลัปเตฟ


## แหล่งข้อมูลอื่น
* Ecological assessment 
* Alfred Wegner institute (AWI) Publications, Berichte zur Polar- und Meeresforschung (Reports on polar and marine research)  - free, downloadable research reports on the biology, geology, oceanography, hydrology, paleontology, paleoclimatology, fauna, flora, soils, cryology, and so forth of the Lena Delta, Laptev Sea, and other parts of the Arctic Circle.
* Erosion and receding coastlines in the Laptev Sea

ลัปเตฟ
หมวดหมู่:ทะเลในประเทศรัสเซีย
หมวดหมู่:ทะเลลัปเตฟ
ทะเลคารา

**ทะเลคารา** (; ) เป็นส่วนหนึ่งของมหาสมุทรอาร์กติก ทางตอนเหนือของไซบีเรีย ทิศตะวันตกติดทะเลแบเร็นตส์ ทิศตะวันออกติดทะเลลัปเตฟ มีเกาะหลายเกาะ เช่น เกาะดิกสัน เกาะโอเลนี เป็นต้น เป็นพื้นที่ซึ่งมีการค้นพบปิโตรเลียมและก๊าซธรรมชาติ แต่ยังไม่ได้พัฒนามากนัก

ทะเลคารามีความกว้าง 970 กิโลเมตร ยาว 1,450 กิโลเมตร มีพื้นที่ทั้งสิ้น 880,000 ตารางกิโลเมตร มีความลึกเฉลี่ย 110 เมตร 

แม่น้ำหลักที่ไหลลงสู่ทะเลคารา ได้แก่ แม่น้ำอ็อบและแม่น้ำเยนีเซย์

## ศัพทมูลวิทยา
ทะเลนี้ตั้งชื่อตามแม่น้ำคารา (ไหลไปยังอ่าวบัยดารัตสกายา) ซึ่งในปัจจุบันไม่มีบทบาทสำคัญ แต่เคยมีบทบาทสำคัญต่อการพิชิตไซบีเรียตอนเหนือของรัสเซีย ชื่อแม่น้ำคารามาจากศัพท์เนเน็ตส์ที่หมายถึง 'เนินน้ำแข็งกลม'

## อ้างอิง

## แหล่งข้อมูลอื่น
* International Atomic Energy Agency:Radiological Conditions of the Western Kara Sea 
* J. Zeeberg. *Into the Ice Sea*.
* Sea ice and polynias in the Kara Sea: http://adsabs.harvard.edu/abs/2005GeoRL..3215501K &  https://doi.org/10.1007%2Fs00367-004-0199-5
* Marine pollution in the Kara Sea: http://linkinghub.elsevier.com/retrieve/pii/S0025326X00002356
* 
* "Russians Describe Extensive Dumping of Nuclear Waste", *[[The New York Times]]*, 27 April 1993


คารา
คารา
นิสสัน ทีด้า

thumb|นิสสัน ทีด้า (C11)
thumb|นิสสัน ทีด้า (C12) / นิสสัน พัลซาร์
thumb|นิสสัน ทีด้า (รุ่นที่ 3; เวอร์ชันจีน)
**นิสสัน ทีด้า** () และขายในชื่อ Versa ในอเมริกาและแคนาดา, เป็น รถยนต์นั่งขนาดเล็ก ของ นิสสัน ทำตลาดในกลุ่มคอมแพคท์คาร์ (Compact car) ในตลาดประเทศไทย ทีด้าเป็นรุ่นต่อของ นิสสัน ซันนี่ มีขนาดเครื่องยนต์ 1,600 cc และ 1,800 ซีซี ปัจจุบันมีตัวถังสองแบบ คือ แบบสี่ประตู (Sedan) และแบบห้าประตู (Hatchback) ซึ่งแบบสี่ประตูได้เปลี่ยนชื่อรุ่นไปเป็น ทีด้า ลาติโอ (Tiida Latio) ส่วนแบบห้าประตูยังคงชื่อเดิมเอาไว้ โดยจุดเด่นคือความกว้าง ซึ่งใช่เครื่องยนต์ HR16DET โดยได้ไมเนอร์เชนจ์ เมื่อปี 2552 อาทิ เปลี่ยนกระจังหน้า, กันชนหน้า ปัจจุบันเลิกจำหน่ายแล้วในบางประเทศ สำหรับรุ่นที่ 3 ในประเทศจีน และ รัสเซีย มีการใช้ Nissan Pulsar (C13) มาติดแบรนด์ทีด้า

## ระบบเกียร์
* ธรรมดา 6 สปีด
* อัตโนมัติ 4 สปีด
* อัตโนมัติ 5 สปีด
* CVT 7 สปีด

## รุ่นที่จำหน่าย
รุ่นไมเนอร์เชนจ์
NISSAN TIIDA
* ทีด้า รุ่น 1.8 G ราคา 799,000 บาท
* ทีด้า รุ่น 1.6 G ราคา 762,000 บาท
* ทีด้า รุ่น 1.6 S ราคา 688,000 บาท

NISSAN TIIDA LATIO
* ทีด้า ลาติโอ รุ่น 1.6 G ราคา 737,000 บาท
* ทีด้า ลาติโอ รุ่น 1.6 M ราคา 681,000 บาท
* ทีด้า ลาติโอ รุ่น 1.6 B AT ราคา 594,000 บาท
* ทีด้า ลาติโอ รุ่น 1.6 B MT ราคา 564,000 บาท

## อ้างอิง
* http://www.headlightmag.com/main/index.php?option=com_content&view=article&id=787:commander-cheng&catid=64:c-segment-1600-2000-cc&Itemid=76 
* http://en.wikipedia.org/wiki/Nissan_Tiida
* http://www.nissan.co.th/
ทีด้า

## แหล่งข้อมูลอื่น

* เว็บไซต์นิสสันประเทศไทย
ไรกส์มือเซยึม อัมสเตอร์ดัม

**ไรกส์มือเซยึม** หรือ **พิพิธภัณฑสถานแห่งชาติ** () เป็นพิพิธภัณฑ์ที่ตั้งอยู่ที่อัมสเตอร์ดัมในประเทศเนเธอร์แลนด์ ก่อตั้งขึ้นเมื่อ ค.ศ. 1800

ไรกส์มือเซยึมเป็นพิพิธภัณฑ์สำหรับงานศิลปะ งานหัตถกรรม และประวัติศาสตร์ นอกจากนั้นก็ยังมีงานสะสมจำนวนมากจากยุคทองของเนเธอร์แลนด์และศิลปะเอเชีย

## ระเบียงภาพ
งานสะสมบางชิ้นของพิพิธภัณฑ์ (ดู :หมวดหมู่:งานสะสมของไรกส์มือเซยึม อัมสเตอร์ดัม)

ไฟล์:Hendrick Martensz. Sorgh 001.jpg|*คนเล่นลูท*(The Lute Player)ค.ศ. 1661แฮ็นดริก มาร์เตินส์โซน ซอร์ค
ไฟล์:Abraham Beerstraaten The Blauwpoort in Leiden in the winter.jpg|*ไลเดินหน้าหนาว*(The Blauwpoort in Leiden in the winter)ราว ค.ศ. 1654–1665อาบราฮัม เบร์สตราเติน
ไฟล์:Jan van Scorel - Maria Magdalena (Rijksmuseum Amsterdam version).jpg|*แมรี แม็กดาเลน*(Mary Magdalene)ราว ค.ศ. 1530ยัน ฟัน สโกเริล
ไฟล์:Hans Bollongier - Stilleven met bloemen.jpg|*ภาพนิ่งของดอกไม้*(Still life with flowers)ราว ค.ศ. 1639ฮันส์ โบลโลนเคียร์
ไฟล์:The Dutch burn English ships during the expedition to Chatham (Raid on Medway, 1667)(Jan van Leyden, 1669).jpg|*ดัตช์เผาเรืออังกฤษใน ค.ศ. 1667*ราว ค.ศ. 1667–1669ยัน ฟัน ไลเดิน
ไฟล์:Hendrik Goltzius - Portret van Gillis van Breen.jpg|*ภาพเหมือนของคิลลิส ฟัน เบรน*(Portrait of Gillis van Breen)ราว ค.ศ. 1600–1603แฮ็นดริก โคลต์ซียึส
ไฟล์:Rembrandt The Three Crosses 1653.jpg|*สามกางเขน*(The Three Crosses)ราว ค.ศ. 1653แร็มบรันต์
ไฟล์:George Hendrik Breitner - Oudezijds Achterburgwal, Amsterdam (Het Kolkje).jpg|*Oudezijds Achterburgwal*ราว ค.ศ. 1890–1900ฌอร์ฌ แฮ็นดริก ไบรต์เนอร์
ไฟล์:Anonymous Knight on Horseback 13th century.jpg|*อัศวิน*คริสต์ศตวรรษที่ 13
ไฟล์:Delftware plaque with landscape and figures 001.jpg|*ภาพเขียนบนกระเบื้องเดลฟท์*


## ดูเพิ่ม
* พิพิธภัณฑ์ฟัน โคด

## อ้างอิง

## แหล่งข้อมูลอื่น

* 
* Multimedia Content of museum

หมวดหมู่:พิพิธภัณฑ์ในประเทศเนเธอร์แลนด์
หมวดหมู่:สิ่งก่อสร้างในอัมสเตอร์ดัม
รูดอล์ฟ วาเลนตีโน

**รูดอล์ฟ วาเลนตีโน** () (6 พฤษภาคม ค.ศ. 1895 - 23 สิงหาคม ค.ศ. 1926) เป็นนักแสดงชาวอิตาลี เซ็กซ์ซิมโบล ถือเป็นสัญลักษณ์ในวัฒนธรรมป็อปในยุคแรก ๆ เป็นที่รู้จักในชื่อ ละตินเลิฟเวอร์ หรือนักรักชาวละติน  เขาถือเป็นดาราที่โด่งดังที่สุดคนหนึ่งในคริสต์ทศวรรษ 1920 และเป็นหนึ่งในดาราเลื่องชื่อที่สำคัญในยุคภาพยนตร์เงียบ มีผลงานอย่างเรื่อง *[[The Sheik (film)|The Sheik]]* และ *[[The Four Horsemen of the Apocalypse (film)|The Four Horsemen of the Apocalypse]]* เขาเสียชีวิตก่อนวัยอันควรในวัย 31 ปี เป็นเหตุให้เกิดอุปาทานหมู่กับเหล่าแฟน ๆ ผู้หญิง เป็นเหตุทำให้เขาได้รับยกย่องเป็น ไอคอน  

## อ้างอิง

หมวดหมู่:นักแสดงอิตาลี
หมวดหมู่:บุคคลจากแคว้นปุลยา
หมวดหมู่:บุคคลจากนครนิวยอร์ก
พระนางอเลนันดอ

**พระนางอเลนันดอ** มีพระนามจริงว่า **ซีน-พยูมะชีน** ( ซึ่งมีความหมายว่า นางพญาช้างเผือก; มีพระนามแรกประสูติว่า **ศุภยากะเล**) เป็นพระราชธิดาในพระเจ้าจักกายแมงแห่งอังวะ ที่พระราชสมภพแต่พระนางนันมาดอ แมนุ พระอัครมเหสี

ต่อมาพระนางเป็นพระมเหสีตำหนักกลางในพระเจ้ามินดง ตำแหน่งพระมเหสีตำหนักกลางมีคำเรียกเป็นภาษาพม่าว่า *อเลนันดอ* ด้วยพระนามนี้เองจึงกลายเป็นพระนามที่ชาวไทยรู้จักกันทั่วไป พระองค์เป็นมเหสีที่พระเจ้ามินดงโปรดที่สุดพระองค์หนึ่ง และเป็นที่เกรงอกเกรงใจของพระองค์ พระนางอเลนันดอมีพระราชธิดากับพระเจ้ามินดง 3 พระองค์ ได้แก่ พระนางศุภยาจี พระนางศุภยาลัต และพระนางศุภยาเล โดยพระธิดาพระองค์ที่สองของพระองค์คือ พระนางศุภยาลัตซึ่งมีนิสัยทะเยอทะยานเช่นเดียวกับพระองค์ ด้วยความที่พระเจ้ามินดงเกรงในพระนางอเลนันดอ พระเจ้ามินดงจึงมิได้ตั้งรัชทายาทไว้ พระนางศุภยาลัตพระธิดาของพระองค์จึงเลือกเจ้าชายสีป่อซึ่งเป็นคนหัวอ่อน โดยพระนางอเลนันดอได้ให้การสนับสนุน เมื่อพระนางศุภยาลัตพระธิดาได้เสกสมรสกับพระเจ้าสีป่อ แม้พระนางอเลนันดอได้ให้การช่วยเหลือแก่พระนางศุภยาลัตในเบื้องต้น แต่ภายหลังพระนางอเลนันดอถูกให้ไปประทับที่วังอื่นรวมทั้งพระธิดาคือพระนางศุภยาจีซึ่งเป็นพระเชษฐภคินี  

ต่อมาเมื่อพม่าตกอยู่ภายใต้การปกครองของสหราชอาณาจักรในปี 1888 พระเจ้าสีป่อและพระนางนางศุภยาลัต ได้ถูกเชิญออกนอกประเทศโดยให้ประทับในเมืองรัตนคีรี ทางใต้ของเมืองมุมไบในบริติชราช ส่วนพระนางและพระธิดาองค์ใหญ่คือ พระนางศุภยาจี ได้ถูกให้ไปประทับที่เมืองทวาย แต่ต่อมาได้เกิดการลุกฮือต่อต้านเจ้าอาณานิคมอังกฤษขึ้นในเมืองนั้น ทางการอังกฤษเชื่อว่าพระนางเป็นผู้อยู่เบื้องหลังจึงเชิญให้ไปประทับร่วมกับพระเจ้าสีป่อและพระนางศุภยาลัตในเมืองรัตนคีรี แต่ต่อมาภายหลังพระนางอเลนันดอได้มีเรื่องวิวาทกับพระนางศุภยาลัตซึ่งเป็นพระธิดาอย่างหนัก ทางอังกฤษสงสาร จึงได้ส่งพระนางอเลนันดอมายังพม่า และประทับที่เมืองย่างกุ้งจนสิ้นพระชนม์ในเดือนกุมภาพันธ์ปี ค.ศ. 1900 พระศพของพระนางถูกบรรจุไว้ใกล้กับที่ประดิษฐานพระบรมศพของพระเจ้ามินดงในมัณฑะเลย์ 

## ในวัฒนธรรมสมัยนิยม
มีนักแสดงผู้รับบท พระนางอเลนันดอ ได้แก่

## อ้างอิง

หมวดหมู่:พระมเหสีราชวงศ์โก้นบอง